LALIN ขน 70 โครงการอสังหาฯ ทำเลรถไฟฟ้าจัดแคมเปญใหญ่ 18-21 ส.ค.นี้
LALIN ขน 70 โครงการอสังหาฯ ทำเลรถไฟฟ้าจัดแคมเปญใหญ่ 18-21 ส.ค.นี้
19 ส.ค. 2559

นายชูรัชฏ์ ชาครกุล กรรมการรองผู้จัดการใหญ่ บริษัท ลลิล พร็อพเพอร์ตี้ จำกัด (มหาชน) หรือ LALIN เปิดเผยว่า บริษัทฯ ได้จัดแคมเปญครั้งใหญ่ภายในงาน Home Buyers’ Expo 2016 ระหว่างวันที่ 18-21 สิงหาคม 59 ณ ศูนย์การประชุมแห่งชาติสิริกิติ์ โดยผู้ที่จองซื้อที่อยู่อาศัยจะได้รับส่วนลด 2 แสนบาท และบริษัทจะให้เพิ่มอีก 2 แสนบาท
บริษัทได้นำโครงการกว่า 70 โครงการ  อาทิ ทำเลรถไฟฟ้าสายสีม่วง ได้แก่ โครงการแลนซีโอ ไพร์ม กาญจนาภิเษก – คลองถนน บ้าน 4 ห้องนอน,โครงการไลโอ อีลิท กาญจนาภิเษก-เวสต์เกต 4 ห้องนอน,โครงการไลโอ บลิสซ์ กาญจนาภิเษก – ชัยพฤกษ์ โครงการไลโอ รัตนาธิเบศร์ – เวสต์เกต ตรงข้ามเซ็นทรัล เวสต์เกต และบนทำเลรถไฟฟ้าสายสีชมพู เช่น โครงการแลนซีโอ วงแหวนฯ-รามอินทรา บ้านเดี่ยวแนวคิดใหม่,โครงการแลนซีโอ นอฟ รามอินทรา-วงแหวนฯ (ซอยคู้บอน 38) บ้านเดี่ยวบ้านแนวคิดใหม่ และทาวน์โฮม สไตล์โมเดิร์น
รวมทั้งยังมีทำเลรถไฟฟ้าสายสีส้ม เช่น โครงการแลนซีโอ รามคำแหง-วงแหวนฯ (ซอยมิสทีน),คอนโดมิเนียมสไตล์โมเดิร์นพิกเซล ลิปป์ รามคำแหง 43/1 และทำเลศักยภาพอื่นๆ ไว้นำเสนอให้แก่ลูกค้าที่เข้ามาเยี่ยมชมภายในงาน เพื่อรองรับความต้องการที่หลากหลาย ซึ่งมั่นใจว่าจะสามารถตอบโจทย์ลูกค้าได้เป็นอย่างดี
ทั้งนี้ ลลิล พร็อพเพอร์ตี้ เป็นผู้นำในการพัฒนาโครงการที่อยู่อาศัยสำหรับตลาดเรียลดีมานด์มาอย่างยาวนานกว่า 29 ปี และคงได้รับกระแสตอบรับจากลูกค้ากลุ่มเป้าหมายอย่างต่อเนื่อง ทั้งโครงการในรอบพื้นที่กรุงเทพมหานคร ปริมณฑล และทำเลต่างจังหวัด